cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.831
title: การเปิดรับและการรับรู้รายการอร่อยเลิศกับคุณหรีดและกระบวนการตัดสินใจเลือกร้านอาหารของผู้บริโภค

description: การศึกษาค้นคว้าอิสระ เรื่อง การเปิดรับและการรับรู้รายการอร่อยเลิศกับคุณหรีดและกระบวนการตัดสินใจเลือกร้านอาหารของผู้บริโภค มีวัตถุประสงค์เพื่อศึกษาการเปิดรับชมรายการอร่อยเลิศกับคุณหรีด การรับรู้รายการรายการอร่อยเลิศกับคุณหรีด กระบวนการตัดสินใจเลือกร้านตามรายการอร่อยเลิศกับคุณหรีด รวมถึงศึกษาความสัมพันธ์รหว่างเปิดรับชมรายการอร่อยเลิศกับคุณหรีดกับการรับรู้รายการอร่อยเลิศกับคุณหรีด ความสัมพันธ์รหว่างการเปิดรับชมรายการอร่อยเลิศกับคุณหรีดกับกระบวนการตัดสินใจเลือกร้านตามรายการอร่อยเลิศกับคุณหรีดโดยการศึกษาค้นคว้าอิสระนี้เป็นการวิจัยเชิงปริมาณ (Quantitative Research) ในลักษณะการวิจัยเชิงสํารวจ (Survey Research) เก็บข้อมูลผู้วิจัยได้สอบถามคําถามเพื่อคัดกรองผู้ตอบ แบบสอบถามว่า “ท่านเคยพบเห็นหรือได้รับชมรายการอร่อยเลิศกับคุณหรีดหรือไม่” จะทำการเก็บข้อมูลเฉพาะผู้ที่ตอบว่า “เคย” เท่านั้น ผู้ตอบแบบสอบถามต้องมีอายุไม่ต่ำกว่า 18 ปี จึงทําการเก็บข้อมูล จํานวน 300 ชุด ผลการศึกษา พบว่า เพื่อศึกษาโดยทำการเก็บแบบสอบถาม กับกลุ่มตัวอย่าง 300 คน กลุ่มตัวอย่าง คือ ผู้รับชมรายการมีอายุ 18 ปีขึ้นไป อาศัยอยู่ในกรุงเทพมหานคร พบว่า กลุ่มตัวอย่างเป็นเพศหญิง จำนวน 178 คน และ เพศชาย จำนวน 122 คน ส่วนมากเป็น Gen Y อายุระหว่าง 21-37 ปี มีสถานภาพโสด ส่วนใหญ่ประกอบธุรกิจส่วนตัว และมีรายได้ 7,501-18, 000 บาท ส่วนใหญ่รับชมรายการจากสื่อโทรทัศน์ รับชมรายการในประเด็นเกี่ยวกับร้านอาหาร มีการรับชมรายการ 1 ครั้ง/สัปดาห์ เป็นระยะเวลา 1-2 ปี ส่วนใหญ่รับชมรายการโดยชมเรื่อย ๆ แต่เปลี่ยนช่องสลับไปมากับช่องอื่นๆ รับชมผ่านทางโทรทัศน์ ทั้งนี้ ส่วนใหญ่มีระดับการรับรู้ของรายการอร่อยเลิศกับคุณหรีดในภาพรวมอยู่ในระดับมาก โดยมีค่าเฉลี่ยด้านความเชี่ยวชาญ เฉลี่ยสูงสุดอยู่ในระดับมากที่สุด และส่วนใหญ่มีระดับการรับรู้ ด้านความเชี่ยวชาญ ในภาพรวมอยู่ในระดับมากที่สุด ผลการทดสอบสมมติฐานการวิจัย พบว่า ความสัมพันธ์ระหว่างการเปิดรับชมรายการรายการอร่อยเลิศกับคุณหรีด กับการรับรู้ และ ความสัมพันธ์ระหว่างการเปิดรับชมรายการรายการอร่อยเลิศกับคุณหรีด กับกระบวนการตัดสินใจเลือกร้านตามรายการอร่อยเลิศกับคุณหรีด มีความสัมพันธ์ในทิศทางเดียวกันและมีความสัมพันธ์ระดับต่ำ
DOI: 10.14457/tu.the.2021.832
title: องค์ประกอบและปัจจัยที่มีผลต่อความสำเร็จของมีมในเฟซบุ๊กเพจคาราโอเกะชั้นใต้ดิน

description: การศึกษาครั้งนี้มีวัตถุประสงค์เพื่อศึกษาองค์ประกอบของมีม ได้แก่ เนื้อหา รูปแบบ จุดยืน และศึกษาปัจจัยที่มีผลต่อความสำเร็จ ของเฟซบุ๊ก เพจคาราโอเกะชั้นใต้ดิน ระหว่างวันที่ 1 มกราคม พ.ศ. 2564 – 30 มิถุนายน พ.ศ. 2565 เป็นการวิจัยเชิงคุณภาพ ใช้การวิเคราะห์ตัวบท โดยใช้แนวคิด ทฤษฎีองค์ประกอบของมีม และปัจจัยที่ทำให้มีมและไวรัลประสบความสำเร็จ ของลิมอร์ ชิพแมน ผลการศึกษาพบว่าองค์ประกอบของมีม ด้านเนื้อหาที่พบมากที่สุดใน คาราโอเกะชั้นใต้ดิน 3 ลำดับแรก ได้แก่ 1) เนื้อหาเป็นจุดสนใจและผู้คนแสดงความคิดเห็นความรู้สึกต่อเหตุการณ์ 2) เนื้อหาที่นำเสนอเป็นประเด็นวิพากษ์วิจารณ์ในวงกว้าง และ 3) เนื้อหาอธิบายรายละเอียดของเหตุการณ์ ด้านรูปแบบ พบมากที่สุด 3 อันดับแรก ได้แก่ 1) มีมรูปภาพ 2) มีมข่าว และ 3) มีรูปภาพโดยใช้โปรแกรมตกแต่งภาพ (Photoshop) เพื่อประดิษฐ์สิ่งใหม่ และด้านจุดยืน พบมากที่สุด ได้แก่ น้ำเสียงหรือโทนที่มีลักษณะอารมณ์ขันและประชดประชัน รองลงมาบ่งบอกอารมณ์ของผู้ส่งสารในลักษณะสร้างความประหลาดใจ โดยเฟซบุ๊ก เพจคาราโอเกะชั้นใต้ดินมีจุดยืนไปในทิศทางเดียวกับสังคมและมีจุดยืนตรงข้ามกับฝ่ายบริหารประเทศ ส่วนปัจจัยที่มีผลต่อความสำเร็จของมีม พบว่าปัจจัยที่ทำให้มีมประสบความสำเร็จลำดับแรก ได้แก่ การสร้างให้เกิดความพิศวง และรองลงมาได้แก่ ความง่ายในการทำซ้ำ ส่วนปัจจัยที่ทำให้ไวรัลประสบความสำเร็จ ลำดับแรก ได้แก่ ความมีชื่อเสียง และรองลงมาได้แก่ การกระตุ้นอารมณ์รุนแรง และสุดท้ายปัจจัยที่ทำให้มีมและไวรัลประสบความสำเร็จ ลำดับแรก ได้แก่ ความคิดบวกและอารมณ์ขัน รองลงมาได้แก่ การทำให้เนื้อหาเข้าใจง่าย
DOI: 10.14457/tu.the.2021.833
title: การศึกษาความรู้และความคิดเห็นของผู้บริโภคสื่อที่มีต่อโทเคนดิจิทัลของธุรกิจสื่อบันเทิงไทยในปัจจุบัน

description: การวิจัยเรื่อง การศึกษาความรู้และความคิดเห็นของผู้บริโภคสื่อที่มีต่อโทเคนดิจิทัลของธุรกิจ สื่อบันเทิงไทยในปัจจุบัน จัดทำเพื่อศึกษาความรู้และความคิดเห็นเกี่ยวกับโทเคนดิจิทัลของธุรกิจสื่อบันเทิงไทย การวิจัยในครั้งนี้เป็นการวิจัยเชิงปริมาณ (Quantitative Research) โดยใช้วิธี การสำรวจ (Survey Research) และใช้แบบสอบถาม (Questionnaire) เป็นเครื่องมือในการวิจัย การวิเคราะห์ข้อมูลและสถิติที่ใช้ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน การทดสอบ t-test, One-Way ANOVA และการวิเคราะห์ค่าสหสัมพันธ์ (Correlation Analysis) ผลการวิจัยพบว่า กลุ่มตัวอย่างมีความรู้ในระดับปานกลาง และมีความคิดเห็นที่ดีต่อโทเคนดิจิทัล และเมื่อพิจารณาพบว่า ความคิดเห็นในด้านการแบ่งทดลองใช้ได้มีค่าเฉลี่ยสูงสุด รองลงมาคือ ด้านความสอดคล้องกับวัฒนธรรมในสังคม และ ลำดับสุดท้ายคือด้านการได้ประโยชน์มากกว่าเดิมที่เข้ามาแทน ที่ตามลำดับ ผลการทดสอบสมมติฐานพบว่าผู้บริโภคสื่อที่มีลักษณะทางประชากรแตกต่างกันจะมี ความรู้เกี่ยวกับโทเคนดิจิทัลแตกต่างกันอย่างมีนัยสำคัญทางสถิติที่ระดับ 0.05 และผู้บริโภคสื่อที่มี ลักษณะทางประชากรแตกต่างกันจะมีความคิดเห็นเกี่ยวกับโทเคนดิจิทัลแตกต่างกันอย่างมีนัยสำคัญ ทางสถิติที่ระดับ 0.05 และความรู้เกี่ยวกับโทเคนดิจิทัลมีความสัมพันธ์กับความคิดเห็นที่มีต่อโทเคน ดิจิทัลอย่างมีนัยสำคัญทางสถิติ ที่ระดับ 0.05
DOI: 10.14457/tu.the.2021.834
title: การเปิดรับข่าวสาร ทัศนคติและแนวโน้มพฤติกรรมของกลุ่มแฟนคลับ ARMY ที่มีต่อศิลปินวง BTS

description: งานวิจัยนี้เป็นการวิจัยเชิงสำรวจ (Survey research) มีวัตถุประสงค์เพื่อศึกษาการเปิดรับข่าวสาร ทัศนคติ และแนวโน้ม พฤติกรรม ของกลุ่มแฟนคลับ ARMY ที่มีต่อศิลปินวงBTS เก็บรวบรวมข้อมูลจากกลุ่มแฟนคลับศิลปินเกาหลีวง BTS จำนวน 300 คน ผลการศึกษา พบว่า กลุ่มตัวอย่างส่วนใหญ่เป็นเพศหญิงมีอายุระหว่าง 25-35 ปี การศึกษาระดับปริญญาตรี รายได้ส่วนตัวต่อเดือน ไม่เกิน 15,000 บาทเป็นนักเรียนนักศึกษา โดยส่วนใหญ่รับทราบข่าวสารเกี่ยวกับศิลปินวง BTS ผ่านสื่อเฟซบุ๊ก โดยจะรับทราบข่าวสารประเภทรายการเพลงของศิลปินวง BTS บ่อยที่สุด กลุ่มตัวอย่างส่วนใหญ่มีทัศนคติที่ดีต่อศิลปินวง BTS โดยเฉพาะประเด็น เป็นกลุ่มบอยแบนด์สัญชาติเกาหลีใต้ ที่มีชื่อเสียงโด่งดังและเป็นที่ยอมรับระดับโลก และส่วนใหญ่มีความตั้งใจมากที่สุดที่จะติดตามข่าวสารที่เกี่ยวข้องกับศิลปินวง BTS ต่อไปในอนาคต นอกจากนี้พบว่าการเปิดรับข่าวสารเกี่ยวกับศิลปินวงBTSในทุกด้านมีความสัมพันธ์ทางบวกกับทัศนคติที่มีต่อศิลปินวงBTS ทัศนคติที่มีต่อศิลปินวง BTS มีความสัมพันธ์ทางบวกกับ พฤติกรรมและแนวโน้มพฤติกรรมที่มีต่อศิลปินวง BTS
DOI: 10.14457/tu.the.2021.835
title: แนวทางพัฒนาพื้นที่ดาดฟ้าเพื่อการพัฒนาย่าน: กรณีศึกษา ย่านสร้างสรรค์ อารีย์-ประดิพัทธ์

description: นับตั้งแต่อสังหาริมทรัพย์ถูกเปลี่ยนแปลงจากแนวราบมาสู่แนวสูงซึ่งทำให้ทัศนียภาพมุมสูงของเมืองนั้นมีความสำคัญอย่างยิ่งต่อเมือง อีกทั้งในอาคารส่วนใหญ่นั้นมีดาดฟ้าที่เป็นพื้นที่ที่ไม่ได้รับปรับปรุงอยู่เสมอ เป็นพื้นที่ดาดแข็งมีตารางเมตรรวมกันทั้งย่านกลายเป็นพื้นที่ขนาดใหญ่ ซึ่งอาจมองได้ว่าไม่ได้ใช้ประโยชน์พื้นที่อย่างมีประสิทธิภาพ ในปัจจุบันในต่างประเทศนั้นมีโครงการเชื่อมต่อดาดฟ้าหลายโครงการตัวอย่าง โดยเฉพาะอย่างยิ่งในเมือง Rotterdam ที่พัฒนาโครงการดาดฟ้าอย่างต่อเนื่อง ในประเทศไทยเองนั้นก็มีการพัฒนาการใช้งานดาดฟ้าให้คุ้มค่าอยู่หลายรูปแบบ อาทิเช่น การดัดแปลงดาดฟ้าห้างสรรพสินค้าเป็นลานกีฬาเอ็กส์ตรีม หรือแม้กระทั่งดาดฟ้าตึกแถวเองนั้น ที่ถูกดัดแปลงให้เป็นร้านอาหารและบาร์ที่เราคุ้นเคยซึ่งก็ส่งผลต่อย่านว่าย่านเหล่านั้นกลายเป็นย่านท่องเที่ยว หรือมีเอกลักษณ์บางอย่างที่สะท้อนออกมาที่พื้นที่ดาดฟ้า สำหรับการศึกษาศักยภาพย่านที่สามารถกระตุ้นการเกิดขึ้นของโครงการดาดฟ้าได้นั้น ผู้วิจัยได้เลือก ย่านสร้างสรรค์ อารีย์ – ประดิพัทธ์ เป็นพื้นที่ศึกษาเนื่องด้วยเป็นย่านที่มีชุมชนและบริบทที่แข็งแรง กลุ่มกิจการที่ไปก่อตัวขึ้นในพื้นที่ล้วนมีการปรับตัวเข้ากับชุมชนและบริบทโดยรอบ ซึ่งทำให้เอกลักษณ์ของย่านมีลักษณะของความสร้างสรรค์และการเกิดขึ้นของสิ่งใหม่ ๆ ซึ่งนับว่าเป็นศักยภาพที่สำคัญในการพัฒนาโครงการรูปแบบใหม่ๆให้เกิดขึ้น งานวิจัยนี้มีจุดประสงค์ศึกษาโครงการที่ประสบความสำเร็จในการพัฒนา ผู้มีส่วนเกี่ยวข้องในการพัฒนา อีกทั้ง วิเคราะห์กายภาพของย่านและอาคารที่มีความเหมาะสมต่อการพัฒนา เพื่อนำเสนอรูปแบบแนวทางการพัฒนาพื้นที่ดาดฟ้า โดยขั้นตอนการเลือกย่านซึ่งศึกษาจากวิเคราะห์องค์ประกอบและทฤษฎีที่เกี่ยวข้องในกรณีศึกษา ส่วนถัดไปเป็นในระดับอาคาร ตำแหน่งที่ตั้งอาคารที่มีศักยภาพเพียงพอต่อการเป็นกระบองเสียงการพัฒนาดาดฟ้านี้ โดยศึกษารูปแบบการดัดแปลงที่ดาดฟ้าของตึกแถวจำนวน 85 ตึก เพื่อวิเคราะห์ตึกที่พอมีศักยภาพต่อย่านเพื่อตอบสนองกับวิถีชีวิตปัจจุบัน ใช้การสัมภาษณ์นิติบุคคลที่เป็นผู้เกี่ยวข้องในการพัฒนาโดยตรงและแจกแบบสอบถามออนไลน์ให้กับกลุ่มผู้ใช้งานทั่วไป เพื่อทราบความต้องการ ซึ่งผลที่ได้ คือ การพัฒนากลุ่มโครงการสนั่นนภา กลุ่มตึกแถว และอาคารจอดรถบริเวณติดสถานี อารีย์ ซึ่งเป็นพื้นที่ที่มีศักยภาพในการพัฒนาสูง ซึ่งแนวทางการพัฒนานี้สามารถเป็นแนวทางการเลือกพื้นที่ออกแบบให้กับกลุ่มคนสร้างสรรค์และกลุ่มธุรกิจต่าง ๆ ได้ในอนาคต
DOI: 10.14457/tu.the.2021.836
title: การพัฒนาและการใช้แผ่นผนังฉนวนโครงสร้างสําหรับโครงการบ้านแฝดเพื่อความยืดหยุ่นในการกําหนดพื้นที่ใช้สอย

description: งานวิจัยนี้เสนอผลการศึกษาการประยุกต์ใช้แผ่นผนังฉนวนโครงสร้าง เพื่อเป็นทางเลือกในการก่อสร้างรูปแบบผสม โดยมุ่งศึกษาโครงการบ้านแฝด ซึ่งระบบการก่อสร้างบ้านแฝดในปัจจุบันยังคงมีข้อจํากัดในหลายๆ ด้าน จึงเกิดแนวคิดในการใช้ระบบแผ่นผนังฉนวนโครงสร้าง (Structural Insulated Panels: SIP) เข้ามาผสมเพื่อพัฒนาศักยภาพในการก่อสร้างและสร้างภาวะน่าสบายในการอยู่อาศัยระยะยาว งานวิจัยนี้มุ่งศึกษาแนวทางการพัฒนาความเป็นไปได้ในการใช้แผ่น SIP เป็นระบบผนังทางเลือกในโครงการบ้านแฝด โดยคํานึงถึงระยะเวลาการก่อสร้าง ต้นทุนค่าก่อสร้าง และคุณภาพในการก่อสร้าง ผลการศึกษาพบว่า แผ่น SIP เหมาะสมที่จะใช้เป็นแผ่นผนังทางเลือกในการก่อสร้างในรูปแบบผสม ระยะเวลาในการก่อสร้างจะขึ้นอยู่กับระบบก่อสร้างหลักของโครงการ ต้นทุนในการก่อสร้างจะเพิ่มขึ้น เนื่องจากต้นทุนวัสดุสูงขึ้น แต่ด้วยแผ่น SIP มีนํ้าหนักเบา จึงสามารถลดต้นทุนในงานก่อสร้างฐานราก และลดค่าขนส่งลงได้ คุณภาพในการก่อสร้างและการใช้งานมีผลดีขึ้น รวมทั้งแผ่น SIP สามารถป้องกันความร้อนได้ดีกว่าผนังคอนกรีตสําเร็จรูปประมาณ 4 เท่า เมื่อนําไปติดตั้งในส่วนที่ได้รับแสงแดด จึงทําให้สามารถลดความร้อนภายในอาคาร สร้างสภาวะน่าสบายให้แก่ผู้อยู่อาศัย และสามารถลดค่าใช้จ่ายไฟฟ้าในระยะยาวลงได้ รวมทั้งสามารถติดตั้งและรื้อถอนได้อย่างสะดวก จึงทําให้สามารถปรับเปลี่ยนพื้นที่ใช้สอยได้ตามความต้องการของผู้ใช้งาน
DOI: 10.14457/tu.the.2021.837
title: แนวทางการออกแบบเอ็กซ์ตรีมสปอร์ตคอมเพล็กซ์เพื่อส่งเสริมกลุ่มผู้บริโภคและกลุ่มนักกีฬาที่มุ่งพัฒนาสู่ความเป็นเลิศ

description: ในช่วงปี 2020 ที่ผ่านมากีฬาเอ็กซ์ตรีมในประเทศไทยได้รับความนิยมเป็นอย่างมาก มีการแชร์รูปภาพและวิดิโอเกี่ยวกับกีฬา เอ็กซ์ตรีมสูงที่สุด ทำให้เกิดอีเวนต์และกิจกรรมมากมายเกิดขึ้นในประเทศ รวมถึงในต่างประเทศ เช่น มีการนำกีฬาเอ็กซ์ตรีมมาบรรจุในการ แข่งขันโอลิมปิก ที่กรุงโตเกียวปี 2020 แต่เมื่อเวลาผ่านไปไม่นานความนิยมในประเทศไทยได้เริ่มลดลง ผู้วิจัยจึงเริ่มศึกษาปัญหาถึงสาเหตุ ปัญหาที่เกี่ยวกับพื้นที่กีฬาเอ็กซ์ตรีมในเขตกรุงเทพและปริมณฑล พบว่าแท้จริงแล้วในประเทศไทยสถานที่เล่นกีฬาเอ็กซ์ตรีมที่มีมาตรฐาน นั้นยังมีอยู่น้อย และยังไม่สามารถตอบโจทย์การใช้งานตามความต้องการผู้บริโภค หรือกลุ่มนักกีฬาเพื่อใช้ในการพัฒนาฝีมือได้ ผู้วิจัยจึงศึกษาแนวทางการออกแบบเอ็กซ์ตรีมสปอร์ตคอมเพล็กซ์ เพื่อส่งเสริมกลุ่มผู้บริโภคและกลุ่มนักกีฬาที่มุ่งพัฒนาสู่ความเป็นเลิศ โดย 1) เพื่อศึกษากิจกรรมกีฬาเอ็กซ์ตรีมในเขตกรุงเทพและปริมณฑลเพื่อนำมาวิเคราะห์ปัญหาและปัจจัยที่เลือกใช้งานพื้นที่ กำหนดแนวทางการ ออกแบบให้เหมาะสมกับบริบทประเทศไทย 2) ศึกษามาตรฐานและแนวทางการออกแบบสถานที่สำหรับฝึกซ้อมและจัดการแข่งขันกีฬา เอ็กซ์ตรีม พัฒนาไปสู่ระดับสากล 3) เพื่อสร้างแนวทางการออกแบบสถานที่สำหรับฝึกซ้อมและจัดการแข่งขันกีฬาเอ็กซ์ตรีม เพื่อพัฒนา นักกีฬารุ่นใหม่ให้มีโอกาสฝึกซ้อม พัฒนาไปสู่ระดับสากล ผลที่ได้จากการศึกษา คือ แนวคิดจากกลุ่มตัวอย่างผู้ประกอบการและกลุ่มนักกีฬา กีฬาในประเทศไทย รวมถึงปัญหาที่ได้พบเจอจากการใช้งานพื้นที่กีฬาเอ็กซ์ตรีมในประเทศไทยเป็นเวลานานเพื่อกำหนดแนวทางการออกแบบในบริบทประเทศไทย และมาตรฐานจากข้อมูลการศึกษาพื้นที่ในเขตกรุงเทพและปริมณฑลและการศึกษากรณีศึกษาใน ต่างประเทศ แนวทางการออกแบบเอ็กซ์ตรีมสปอร์ตคอมเพล็กซ์ที่ได้มาจากการสรุปข้อมูลที่ศึกษาออกมาเป็นโปรแกริ่มมิ่งที่ควรมีในการออกแบบ เพื่อสร้างพื้นที่ฝึกซ้อมที่มีประสิทธิภาพเหมาะสมกับบริบทประเทศไทยและมีมาตรฐานระดับสากล มีพื้นที่สนามกีฬาเพื่อจัดการ แข่งขันและจัดกิจกรรม มีพื้นที่สำหรับผู้ชม มีสิ่งอำนวยความสะดวกที่รองรับผู้ที่เข้าใช้งานพื้นที่ตามมาตรฐานระดับสากล ผลลัพธ์ที่ได้จากการศึกษาและสรุปผลแนวทางการออกแบบ พบว่า แนวทางการออกแบบโครงการเอ็กซ์ตรีมสปอร์ตคอมเพล็กซ์ที่เหมาะสมกับบริบทประเทศไทยออกมาเป็นลักษณะหัวข้อหลักที่ควรคำนึกถึงในการจัดทำโครงการดังนี้ 1 ) การเลือกตำแหน่งที่ตั้งโครงการ 2 ) การจัดวางผังโครงการ 3 ) การจัดวางผังภายในโครงการ 4 ) การออกแบบโครงการ เพื่อสร้างแนวทางการออกแบบที่มีมาตรฐานในการจัดทำโครงการ จากนั้นผู้วิจัยจึงนำข้อมูลเหล่านี้ไปปรับใช้ในงานออกแบบ เพื่อแสดงให้เห็นถึงตัวอย่างงานออกแบบโครงการที่ใช้แนวทางการออกแบบนี้ว่ามีลักษณะรูปแบบเป็นอย่างไร และสามารถนำไปปรับใช้ได้อย่างไร ทั้งนี้ยังแสดงให้เห็นถึงรูปแบบโครงการที่มีขนาดลดลงหากผู้อ่านมีการนำไปปรับใช้ในพื้นที่ที่มีขนาดลดลงก็สามารถศึกษาลักษณะและขนาดของพื้นที่จากงานวิจัยชิ้นนี้ เพื่อนำไปปรับการวางผัง การออกแบบและการใช้งานให้เหมาะสมกับขนาดพื้นที่โครงการของผู้อ่านได้ งานวิจัยนี้มีจุดมุ่งหมายเพื่อเป็นแนวทางการออกแบบศูนย์กีฬาเอ็กซ์ตรีมประเภทต่าง ๆ เพื่อส่งเสริมกลุ่มผู้บริโภคและกลุ่มนักกีฬาที่มุ่งหน้าพัฒนาสู่ความเป็นเลิศในระดับสากลที่เหมาะสมความเหมาะกับบริบทของประเทศไทยตามแนวคิดของกลุ่มผู้ใช้มากที่สุด
DOI: 10.14457/tu.the.2021.838
title: แนวทางการพัฒนาพื้นที่สถานีบริการน้ำมันสู่สถานีอัดประจุไฟฟ้าเพื่อเป็นทางเลือกในอนาคต

description: การเปลี่ยนแปลงบริบทแวดล้อมในเชิงความยั่งยืนและข้อคำนึงถึงทางด้านพลังงานได้ส่งผลกระทบต่ออุตสาหกรรมน้ำมันและก๊าซในประเทศไทย การเข้ามาของเทคโนโลยียานยนต์ไฟฟ้ามีแนวโน้มที่จะแทนที่รถยนต์สันดาปภายใน และส่งผลต่อการลดจำนวนลงของธุรกิจสถานีบริการน้ำมัน วัตถุประสงค์ของงานวิจัยนี้ คือ การนำเสนอแนวทางการพัฒนาโครงการ ที่เกี่ยวข้องกับการปรับปรุงหรือเปลี่ยนแปลงสถานีบริการน้ำมันไปสู่สถานีอัดประจุไฟฟ้า การวิจัยนี้ใช้วิธีการหาข้อมูลจากกรณีศึกษาซึ่งประกอบไปด้วยการสำรวจพื้นที่สถานีบริการน้ำมัน 2 แห่ง ในกรุงเทพมหานครและจังหวัดนนทบุรี การเก็บข้อมูลจะเกี่ยวข้องกับการจัดทำรายละเอียดโครงการ ชุดของแบบสอบถาม (ความพึงพอใจของผู้ใช้งานและองค์ประกอบที่มีความสำคัญ) และการสัมภาษณ์ผู้มีส่วนได้ส่วนเสีย 6 กลุ่ม ได้แก่ 1) ผู้ใช้งานพื้นที่สถานีบริการน้ำมัน 2) ผู้ใช้งานยานยนต์ไฟฟ้า 3) ผู้ประกอบการสถานีบริการน้ำมัน 4) ผู้ประกอบการสถานีอัดประจุไฟฟ้า 5) สถาปนิกผู้ออกแบบ 6) หน่วยงานการไฟฟ้าในประเทศไทย ผลการวิจัยพบว่าในพื้นที่กรุงเทพฯสถานีบริการน้ำมันริมถนนใหญ่ใกล้กับย่านพักอาศัยแนวตั้งหรือย่านเศรษฐกิจสามารถพัฒนาในรูปแบบของ Community mall ส่วนในพื้นที่ต่างจังหวัดจะเป็นสถานีริมถนนสายหลักระหว่างเมืองใกล้แหล่งท่องเที่ยว การพัฒนาจะเป็นในรูปแบบของสถานีระหว่างเมือง (Intercity station)
DOI: 10.14457/tu.the.2021.839
title: แนวทางการออกแบบพื้นที่ค้าปลีกสำหรับกลุ่ม pet parents

description: ในปัจจุบันได้เกิดการเปลี่ยนแปลงของประชากร อย่างเห็นได้ชัด ปริมาณการแต่งงานที่ลดลงปริมาณคนโสดเพิ่มมากขึ้นและปริมาณครอบครัวเดียวที่มีบุตรลดลงส่งผลให้มีการเพิ่มขึ้นของการอุปการะเลี้ยงดูสัตว์ สุนัขหรือแมว มาเลี้ยงดูแทนการเลี้ยงลูกซึ่งเรียกลุ่มเหล่านี้ว่ากลุ่ม Pet Parents ก่อให้เกิดพฤติกรรมการเลี้ยงดูสัตว์ที่เปลี่ยนแปลงไปจากเดิม ซึ่งกลุ่มคนผู้บริโภคเหล่านี้จากการศึกษาข้อมูลเบื้องต้นพบว่าเป็นผู้บริโภคในกลุ่มเจเนเรชั่นวายและเจเนเรชั่นเอ็กซ์ ซึ่งเป็นผู้บริโภคที่มีกำลังซื้อและปริมาณมากในประเทศไทยส่งผลให้มูลค่าของตลาดสัตว์เลี้ยงเติบโตขึ้นอย่างก้าวกระโดด ทำให้ผู้ประกอบการ มองเห็นศักยภาพและกลุ่มลูกค้าที่เลี้ยงสัตว์มากขึ้นโดยเฉพาะในกลุ่มธุรกิจพื้นที่ค้าปลีกประเภทศูนย์การค้าทั้งในไทยและต่างประเทศซึ่งเป็นกลุ่มที่มีสัดส่วนพื้นที่ค้าปลีกมากที่สุด มีแนวโน้มการเติบโตมากขึ้นอย่างต่อเนื่อง มีการแข่งขันที่สูงมากทำให้ผู้ประกอบการเกิดการปรับตัวเพื่อครอบคลุมกลุ่มผู้บริโภคใหม่ๆ เกิดการปรับตัวโดยการนำการตลาดเฉพาะกลุ่ม ซึ่งกลุ่ม Pet Parents เป็นหนึ่งในกลุ่มผู้บริโภคเฉพาะกลุ่มที่เกิดใหม่ ซึ่งผู้ประกอบการนำมาใช้เป็นหนึ่งในกลยุทธ์ในการพัฒนาศูนย์การค้า แต่ยังไม่มีการปรับพื้นที่ให้รองรับมากนักในปัจจุบัน ผู้วิจัยจึงมีแนวคิดที่จะศึกษาแนวทางการออกแบบพื้นที่ค้าปลีกเพื่อรองรับกลุ่ม Pet Parents โดยมีวัตถุประสงค์การวิจัยทั้งหมด 3 ประการดังนี้ 1) ศึกษาพฤติกรรมและความต้องการของกลุ่ม Pet Parents 2) ศึกษาลักษณะทางกายภาพของศูนย์การค้าที่รองรับกลุ่ม Pet Parents และ 3) นำเสนอแนวทางการออกแบบศูนย์การค้าสำหรับกลุ่ม Pet Parents โดยการศึกษาวิจัยครั้งนี้เริ่มต้นจากการศึกษาข้อมูลที่เกี่ยวข้องกับการศึกษาหลักการการออกแบบพื้นที่และการออกแบบสภาพแวดล้อมที่รองรับสัตว์เลี้ยงที่สัมพันธ์ในเชิงลักษณะของอาคารและศึกษากรณีศึกษาทั้งในไทยและต่างประเทศรวมไปถึงองค์ประกอบของพื้นที่ค้าปลีกประเภทศูนย์การค้า เพื่อเป็นการกำหนดเกณฑ์ในการคัดเลือกศูนย์การค้ากลุ่มตัวอย่าง ซึ่งได้มีการสัมภาษณ์ผู้ประกอบการในข้อมูลเชิงแนวคิดและการจัดการพื้นที่สำหรับกลุ่ม Pet Parents และในส่วนต่อมาเป็นการศึกษาพฤติกรรมของกลุ่ม Pet Parents ที่มีต่อศูนย์การค้าโดยสอบถามจากการสัมภาษณ์เกี่ยวกับการใช้งานและอุปสรรคจากการใช้งานศูนย์การค้าในปัจจุบัน โดยผลการศึกษาได้ค้นพบว่า พฤติกรรมการใช้งานของกลุ่ม Pet Parents มีหลากหลายรูปแบบ ซึ่งมีผลกับการใช้พื้นที่ และการออกแบบพื้นที่ศูนย์การค้าในปัจจุบันยังมีบางส่วนของพื้นที่ที่ไม่รองรับและอำนวยความสะดวกให้กับกลุ่ม Pet Parents อย่างเช่นเรื่องของการวางผังอาคาร ทางสัญจร สิ่งอำนวยความสะดวก พื้นที่ส่วนกลางที่รองรับสัตว์เลี้ยง ร้านค้าและบริการ และข้อสรุปงานวิจัยนี้ได้วิเคราะห์ข้อมูลด้านกายภาพและพฤติกรรม นำเสนอเป็นแนวทางการออกแบบศูนย์การค้าสำหรับกลุ่ม Pet Parents เพื่อเป็นประโยชน์ให้กับผู้ออกแบบและผู้ประกอบการ ให้ตอบสนองกับความต้องการและการใช้งานได้อย่างมีประสิทธิภาพมากที่สุด
DOI: 10.14457/tu.the.2021.840
title: ผลกระทบของขนาดช่องเปิดที่ส่งผลต่อการระบายอากาศและลดความเสี่ยงการติดเชื้อทางเดินหายใจ

description: ในปัจจุบันทั่วโลกเผชิญกับวิกฤตโรคระบาดจากเชื้อไวรัส SARS-CoV-2 ที่เป็นสาเหตุของการเจ็บป่วยและติดเชื้อในระบบทางเดินหายใจ การเพิ่มอัตราการระบายอากาศในอาคารเป็นหนึ่งในวิธีป้องกันการติดเชื้อที่มีประสิทธิภาพ งานวิจัยนี้จึงมุ่งเน้นศึกษาผลกระทบของช่องเปิดที่ส่งผลต่อการระบายอากาศและการลดความเสี่ยงของการติดเชื้อในระบบทางเดินหายใจ โดยทำการศึกษากรณีตัวอย่างบ้านจัดสรรประเภทบ้านเดี่ยวขนาด 9.20 x 8.00 เมตร ทำการจำลองห้องหลัก 3 ห้อง ได้แก่ ห้องนอนใหญ่ ขนาด 6.20 x 4.00 เมตร ห้องนอนเล็กขนาด 4.00 x 3.00 เมตร และห้องรับแขกขนาด 7.40 x 4.00 เมตร และทำการทดสอบ 2 ตัวแปร ได้แก่ 1) ตำแหน่งคนติดเชื้อ และ 2) ขนาดช่องเปิด ผลการทดสอบพบว่า ตำแหน่งคนติดเชื้อมีผลต่อความเสี่ยงในการติดเชื้อไวรัส หากตำแหน่งอยู่ใกล้ช่องเปิดลมออก จะทำให้เชื้อถ่ายเทออกสู่ภายนอกได้ดีกว่าอยู่ตรงช่องเปิดลมเข้า ขนาดช่องเปิดส่งผลต่อความเสี่ยงในการติดเชื้อมากกว่า ช่องเปิดขนาดใหญ่ทำให้ลมสามารถถ่ายเทได้ดีกว่าช่องเปิดขนาดเล็ก และสามารถทำให้ค่าความเสี่ยงในการติดเชื้อไวรัสทางเดินหายใจลดลง 30% ขึ้นไปในทุกกรณีศึกษา
DOI: 10.14457/tu.the.2021.842
title: การเพิ่มประสิทธิภาพการระบายอากาศโดยวิธีธรรมชาติของตึกแถวด้วยปล่องดักลม

description: งานวิจัยนี้มุ่งเน้นศึกษาผลการระบายอากาศโดยวิธีธรรมชาติในตึกแถวโดยปล่องดักลมที่มีร้อยละของพื้นที่ปล่องดักลมต่อพื้นที่ใช้งานที่แตกต่างกัน เพื่อนำมาสรุปและเปรียบเทียบผลโดยใช้ค่าสัมประสิทธิ์ความเร็วลมเฉลี่ย (Cv ) และค่าสัมประสิทธิ์ความผันแปรของความเร็วลมในพื้นที่ (Csv ) ทำการศึกษาในตึกแถวสามชั้น ห้องด้านหน้าชั้นสองและชั้นสามมีขนาด 32 ตารางเมตร เป็นพื้นที่ปิด ปล่องดักลมที่ศึกษามีขนาดเป็นร้อยละหนึ่งถึงห้าของพื้นที่ใช้งาน มีลมกระทำต่ออาคารสองทิศทาง ได้แก่ ลมจากทางด้านหน้าอาคาร และลมจากทางด้านหลังอาคาร ผลการจำลองด้วยโปรแกรมการคำนวณพลศาสตร์ของไหล (CFD) พบว่า ลมที่พัดเข้าจากด้านหน้าทำให้เกิดความเร็วลมภายในอาคาร (Cv = 0.036–0.086) มากกว่ากรณีที่ลมพัดเข้าจากด้านหลัง (Cv = 0.021–0.057) เนื่องจากลมที่พัดเข้าจากด้านหลังนั้นได้รับอิทธิพลจากรูปทรงอาคารที่ทำให้ลมพัดเหินออกไปยังด้านบน ไม่เข้าปล่องดักลมโดยตรง และพบว่า ขนาดของปล่องดักลมส่งผลโดยตรงต่อความเร็วลมภายในอาคาร (Cv สูงสุดเท่ากับ 0.086) นอกจากนี้ยังพบว่า พื้นที่ชั้นสามมีการระบายอากาศที่ดีกว่าชั้นสองเนื่องจากอยู่ใกล้กับช่องเปิดมากกว่า ผลจากการศึกษานี้สามารถนำไปใช้ในการออกแบบอาคารตึกแถวที่มีที่มีลักษณะการวางผังและบริบทที่ใกล้เคียงกันได้
DOI: 10.14457/tu.the.2021.843
title: การปรับประโยชน์ใช้สอยพื้นที่ทางประวัติศาสตร์: กรณีศึกษา โรงพิมพ์บำรุงนุกูลกิจ ถนนบำรุงเมือง จังหวัดกรุงเทพมหานคร

description: โรงพิมพ์บำรุงนุกูลกิจเป็นอาคารที่สร้างขึ้นตั้งแต่ปี พ.ศ. 2438 ในยุคปฏิรูประบบการศึกษาไทยร่วมไปกับการพัฒนาประเทศให้ทันสมัยในรัชสมัยพระบาทสมเด็จพระจุลจอมเกล้าเจ้าอยู่หัว โรงพิมพ์บำรุงนุกูลกิจได้ถือกำเนิดขึ้นเป็นโรงพิมพ์ในยุคแรกของประเทศไทย และกลายเป็นมรดกทางสถาปัตยกรรมประเภทโบราณสถานที่มีความสำคัญยิ่งทางศิลปวัฒนธรรมและประวัติศาสตร์ของประเทศในปัจจุบัน ต่อมาหลังจากการเลิกกิจการและเกิดการเปลี่ยนแปลงของบริบทแวดล้อมต่าง ๆ ได้ส่งผลให้อาคารหลังนี้ถูกทิ้งร้าง ขาดการใช้งานและการบำรุงรักษาที่ดี ในขณะที่ลักษณะทางกายภาพของอาคารยังคงสภาพค่อนข้างดีเฉกเช่นรูปแบบเดิมเมื่อครั้นเริ่มสร้าง แต่เริ่มมีปัญหาด้านความแข็งแรงของโครงสร้างอาคาร เกิดปัญหาความชื้นตามส่วนประกอบต่างๆ ทั้งงานปูนและงานไม้ องค์ประกอบบางส่วนผุพังและเริ่มชำรุดเสียหายจากการดัดแปลงการใช้สอย ดังนั้น เราจึงควรรีบค้นหาแนวทางในการอนุรักษ์งานศิลปสถาปัตยกรรมหลังนี้ไว้ก่อนที่จะสูญเสียไปกับเงื่อนไของกาลเวลา วิทยานิพนธ์ฉบับนี้มีวัตถุประสงค์เพื่อวิจัยและออกแบบงานสถาปัตยกรรมประเภทการปรับเปลี่ยนประโยชน์ใช้สอยของอาคารโรงพิมพ์บำรุงนุกูลกิจซึ่งอยู่ในพื้นที่ทางประวัติศาสตร์ย่านถนนบำรุงเมือง โดยอาศัยเกณฑ์การออกแบบ 3 ประเด็นสำคัญ คือ 1) การอนุรักษ์คุณค่าศิลปวัฒนธรรมและประวัติศาสตร์ 2) การอนุรักษ์พลังงานและสิ่งแวดล้อม และ 3) การส่งเสริมสังคมและเศรษฐกิจชุมชนของพื้นที่ ผ่านกระบวนการสำรวจรังวัดอาคารด้วยเทคโนโลยีเลเซอร์สแกนเนอร์ และกระบวนการออกแบบที่อ้างอิงทฤษฎีทางการปรับเปลี่ยนประโยชน์ใช้สอยทางสถาปัตยกรรม เกณฑ์การประเมินด้านอนุรักษ์จาก UNESCO และเกณฑ์ประเมินอาคารเขียว (TREES) ร่วมกับการวิเคราะห์ลักษณะชุมชนเดิม ผลลัพธ์ของงานออกแบบการปรับเปลี่ยนประโยชน์ใช้สอยนี้น่าจะเป็นการสร้างองค์ความรู้ในการออกแบบเชิงอนุรักษ์และพัฒนารูปแบบสถาปัตยกรรมใหม่ในบริบททางประวัติศาสตร์อย่างเหมาะสมและสร้างสรรค์ เพื่อสืบทอดมรดกทางสถาปัตยกรรมหลังนี้ไว้ให้เป็นหลักฐานทางประวัติศาสตร์แก่คนรุ่นหลังต่อไป
DOI: 10.14457/tu.the.2021.844
title: แนวทางการออกแบบเฟอร์นิเจอร์ปรับเปลี่ยนได้ที่ส่งผลต่อบรรยากาศในสถาปัตยกรรมอัจฉริยะ

description: ในปัจจุบันมีแนวทางการศึกษาการใช้งานพื้นที่ภายในงานสถาปัตยกรรมแบบยืดหยุ่นอยู่มากมาย การใช้งานเฟอร์นิเจอร์ที่สามารถปรับเปลี่ยนได้ก็เป็นหนึ่งในแนวทางที่ได้รับความสนใจ เนื่องจากสามารถรองรับความต้องการใช้งานพื้นที่ที่หลากหลายได้ และยังสามารถเพิ่มประสิทธิภาพในการใช้พื้นที่ได้มากกว่าเฟอร์นิเจอร์แบบตายตัว การปรับเปลี่ยนเฟอร์นิเจอร์นั้นยังแสดงให้เห็นถึงรูปแบบการใช้งานพื้นที่ที่เปลี่ยนไปอีกด้วย ในสถาปัตยกรรมนั้น การสร้างบรรยากาศภายในอาคารมีอิทธิพลต่ออารมณ์และความรู้สึกของผู้ใช้งาน บรรยากาศที่แตกต่างกันย่อมส่งผลต่อผู้ใช้งานอาคารต่างกัน เช่น แสงไฟสีขาวและทัศนียภาพภายนอกสามารถทำให้ผู้ใช้รู้สึกทำงานได้ดีมากขึ้น เป็นต้น เทคโนโลยีบ้านอัจฉริยะในปัจจุบันสามารถตรวจจับความเปลี่ยนแปลงของผู้ใช้อาคารเพื่อปรับสภาพแวดล้อมที่จะนำไปสู่การสร้างความสะดวกสบายให้แก่ผู้อยู่อาศัย สร้างอารมณ์ความรู้สึกรวมถึงส่งเสริมสุขภาพของผู้ใช้งานอาคาร โดยระบบบ้านอัจฉริยะในปัจจุบันส่วนมากจะใช้วิธีตรวจจับพฤติกรรมของผู้ใช้งานผ่านระบบเซนเซอร์ต่าง ๆ ส่วนมากจะใช้กับอุปกรณ์ไฟฟ้าหรือเซนเซอร์ต่าง ๆ ที่มีอยู่ก่อนแล้ว และมองข้ามการใช้งานเฟอร์นิเจอร์แบบปรับเปลี่ยนได้ที่มีปฏิสัมพันธ์กับผู้ใช้โดยตรงไป ผลลัพธ์ของงานวิจัยนี้คือระบบต้นแบบเฟอร์นิเจอร์ปรับเปลี่ยนได้ที่ส่งผลต่อบรรยากาศภายในห้องพักอาศัยอย่างอัตโนมัติ โดยใช้การควบคุมกายภาพของพื้นที่ด้วยคอมพิวเตอร์ (Physical Computing) และการเชื่อมต่อเครือข่ายแบบไร้สายในการพัฒนา ระบบนี้สามารถนำไปใช้เป็นส่วนหนึ่งของสมาร์ทโฮมประเภทคอนโดมิเนียมขนาดมาตรฐานในเมือง ผลจากการทดลองประสิทธิภาพการทำงานของระบบและประเมินการใช้งานของระบบปรับเปลี่ยนพื้นที่อัตโนมัติร่วมกับระบบตรวจจับผู้ใช้งาน พบว่า ระบบมีประสิทธิภาพในการทำงานได้ตรงตามเกณฑ์ที่กำหนด ระบบสามารถสร้างความยืดหยุ่นในการใช้งานได้มากขึ้นเมื่อเปรียบเทียบกับเฟอร์นิเจอร์แบบตายตัว และเป็นไปได้ในเชิงพาณิชย์ ซึ่งในงานวิจัยนี้สามารถนำไปเป็นแนวทางในการพัฒนาผลงานที่มีลักษณะใกล้เคียงกันได้ในอนาคต
DOI: 10.14457/tu.the.2021.845
title: การศึกษาการเพิ่มประสิทธิภาพการระบายอากาศธรรมชาติในอาคารตึกแถวในเขตร้อนชื้นของประเทศไทยด้วยการออกแบบคอร์ทยาร์ด

description: ตึกแถวมีผนังของอาคารที่อยู่ทางด้านข้างและมีการใช้งานร่วมกับอาคารข้างเคียง ส่งผลให้ลมธรรมชาติเข้าสู่อาคารในตำแหน่งช่องเปิดผนังด้านหน้าและด้านหลังของอาคาร คอร์ทยาร์ดเป็นอีกหนึ่งการออกแบบที่พบในอาคารบ้านแถวและตึกแถว เพื่อนำแสงธรรมชาติกับลมธรรมชาติเข้ามาในส่วนลึกของอาคารที่ไม่สามารถเชื่อมต่อกับพื้นที่ข้างนอกได้ จากการศึกษาอาคารตึกแถวพบว่าอาคารตึกแถวในปัจจุบันมีลักษณะการระบายอากาศแบบ 2 ทาง (Cross-ventilation) และ การระบายอากาศแบบปล่อง (Stack-ventilation) อย่างไรก็ตามยังไม่มีการศึกษาการระบายอากาศธรรมชาติภายในคอร์ทยาร์ด ดังนั้นการศึกษานี้จึงศึกษาการออกแบบคอร์ทยาร์ดภายในอาคารตึกแถวด้วยตำแหน่งและขนาดช่องเปิด เพื่อปรับปรุงการระบายอากาศตามธรรมชาติในอาคารพาณิชย์ในกรุงเทพมหานคร ประเทศไทย ตัวแปรการออกแบบมีสามตัวแปร ได้แก่ (1) ขนาดของช่องปล่องบันได (2) ตำแหน่งของช่องเปิดบนชั้นดาดฟ้า และ (3) ขนาดช่องเปิดบนชั้นดาดฟ้า การจำลอง CFD ถูกใช้เพื่อแสดงรูปแบบการไหลของอากาศและความเร็วลมภายในปล่องบันได ห้องบนชั้นสองและสามของอาคารตึกแถวภายใต้สภาพอากาศในเดือนมีนาคม โมเดลจำลองได้รับการตรวจสอบด้วยการวัดภาคสนาม ผลการศึกษาพบว่าตำแหน่งและขนาดของช่องเปิดช่วยเพิ่มความเร็วลมในอาคารตึกแถวได้ อย่างไรก็ตามการเพิ่มขนาดของคอร์ทยาร์ดมีผลเล็กน้อย ประสิทธิภาพการระบายอากาศในอาคารตึกแถวที่ดีเกิดขึ้นในขนาดคอร์ทยาร์ด 2.0 ม. x 2.4 ม. ขนาดของช่องเปิดบนชั้นดาดฟ้าควรเป็นขนาด 0.75 ม. x 0.75 ม. สำหรับแต่ละช่อง และทั้งสองช่องควรอยู่ฝั่งตรงข้ามกัน การออกแบบนี้สามารถปรับปรุงประสิทธิภาพการระบายอากาศในคอร์ทยาร์ดได้ถึง 27% เมื่อเทียบกับตึกแถวทั่วไป อย่างไรก็ตาม การปรับปรุงการระบายอากาศในห้องด้านหน้าและด้านหลังมีผลเล็กน้อย เนื่องจากตำแหน่งและขนาดของการเปิดห้อง ดังนั้นควรพิจารณาตัวแปรการออกแบบดังกล่าวเพื่อปรับปรุงการระบายอากาศในห้องสำหรับงานในอนาคต